***Címzetti Felhívás***

***Tőzsdei felkészülést támogató mentor program***

***a Közép-magyarországi régióban***

A „*BÉT Mentoring program a Közép-magyarországi régióban”* című projekt megvalósítására támogatásban részesülő Budapesti Értéktőzsde Zrt. (továbbiakban: BÉT) Felhívása a gyors növekedési potenciállal rendelkező, transzparens tőzsdei működés felé nyitott vállalkozások tőzsdei felkészülésének szakmai támogatására indított mentor programban való részvételre.

A Kormánnyal való együttműködés keretében a jelen Felhívást meghirdető BÉT vállalja, hogy:

* a benyújtott kérelmekről 45 munkanap alatt dönt;
* a Felhívás feltételeinek megfelelő szervezeteket vissza nem térítendő – 50%-os intenzitású – támogatásban részesíti a rendelkezésre álló forrás erejéig;
* biztosítja a kiválasztott KKV-k tőzsdei felkészülést támogató mentor programban való részvételét.

A kérelmet benyújtó KKV-k az együttműködés keretében vállalják[[1]](#footnote-2), hogy:

* részt vesznek a tőzsdei felkészülést támogató mentor programban;
* vállalják, hogy a projekt megvalósítása során együttműködnek a Tőzsdei Tanácsadóval, a tőzsdei bevezetésre való felkészülés érdekében és a 3.3.2. pontban szereplő minimum követelményeket teljesítik.
* a kapott támogatáson felül – 50%-os mértékben – önerőből finanszírozzák a projektet.

Tartalomjegyzék

[1. A tervezett fejlesztések háttere 4](#_Toc2690500)

[1.1. A Felhívás indokoltsága és célja 4](#_Toc2690501)

[1.2. A rendelkezésre álló forrás 6](#_Toc2690502)

[1.3. A támogatás háttere 6](#_Toc2690503)

[2. Ügyfélszolgálatok elérhetősége 6](#_Toc2690504)

[3. A Projektekkel kapcsolatos elvárások 7](#_Toc2690505)

[3.1. Támogatható tevékenységek bemutatása 7](#_Toc2690506)

[3.2. A támogatható tevékenységek állami támogatási szempontú besorolása 7](#_Toc2690507)

[3.3. A projekt műszaki-szakmai tartalmával és a megvalósítással kapcsolatos elvárások 8](#_Toc2690508)

[3.3.1. Általános elvárások 8](#_Toc2690509)

[3.3.2. Mérföldkövek 9](#_Toc2690510)

[3.3.3. Kötelező vállalások 10](#_Toc2690511)

[3.4. A projektvégrehajtás időtartama 10](#_Toc2690512)

[3.4.1. A projekt megkezdése 10](#_Toc2690513)

[3.4.2. A projekt végrehajtására rendelkezésre álló időtartam 11](#_Toc2690514)

[3.5. Projektekkel kapcsolatos egyéb elvárások 11](#_Toc2690515)

[3.5.1. A projekt területi korlátozása 11](#_Toc2690516)

[3.6. Fenntartási kötelezettség 12](#_Toc2690517)

[3.7. Önerő 12](#_Toc2690518)

[4. A támogatási kérelmek benyújtásának feltételei 12](#_Toc2690519)

[4.1. Támogatást igénylők köre 12](#_Toc2690520)

[4.2. Támogatásban nem részesíthetők köre 13](#_Toc2690521)

[4.3. A kérelem benyújtásának határideje és módja 14](#_Toc2690522)

[4.4. Kiválasztási kritériumok és a kiválasztási eljárásrend 15](#_Toc2690523)

[5. A finanszírozással kapcsolatos információk 17](#_Toc2690524)

[5.1. A támogatás formája 17](#_Toc2690525)

[5.2. A támogatás mértéke, összege 17](#_Toc2690526)

[5.3. Az elszámolható költségek köre 18](#_Toc2690527)

[5.4. Az elszámolhatóság további feltételei 18](#_Toc2690528)

[5.5. Nem elszámolható költségek köre 19](#_Toc2690529)

[5.6. Az állami támogatásokra vonatkozó rendelkezések 20](#_Toc2690530)

[6. A kérelem elkészítése során csatolandó mellékletek listája 21](#_Toc2690531)

[7. További információk 22](#_Toc2690532)

[8. A Felhívás szakmai mellékletei 22](#_Toc2690533)

**A Felhívás elválaszthatatlan része a közzétett Működési Kézikönyv és mellékletei, amelyek tartalmazzák az összes szükséges információt, a program működését és a további elvárásokat.**

Felhívjuk a tisztelt KKV-k figyelmét, hogy a Címzetti Felhívás és mellékletei esetén a BÉT a változtatás jogát fenntartja, ezért kérjük, hogy kövessék figyelemmel a [www.bet.hu](http://www.bet.hu) honlapon megjelenő közleményeket!

1. **A tervezett fejlesztések háttere**

## A Felhívás indokoltsága és célja

A hazánkban működő kis- és közepes méretű vállalkozások (KKV-k) meghatározó szerepet játszanak a magyar gazdaság teljesítménye, versenyképessége és a munkaerő foglalkoztatása szempontjából. A KKV-k külső finanszírozási helyzetének javítása a hosszú távú gazdasági növekedés alapvető feltétele, kiemelten fontos a termelőkapacitások, valamint a munkahelyek megőrzése és gyarapítása, a gazdaság versenyképességének növelése érdekében.

A magyarországi KKV-k a növekedés érdekében bevonható, életszakaszukhoz illeszkedő külső forrásokról és formákról kevés ismerettel rendelkeznek, a tőzsdei finanszírozást a kockázati- és magántőke-befektetésnél is kevesebb vállalkozás választja. A tőzsdei finanszírozás esetében gondot jelentenek a tőzsdére lépés követelményei, illetve az abból eredő előnyök ismeretének hiánya. Mindehhez társul, hogy a tőzsdei bevezetés erőforrás igényes: a tőzsdei transzparencia folyamatos biztosítása, a különböző, rendszeres jelentések előállítása a vállalatok számára többletköltséget jelentenek. Erre rakódnak még a bevezetést megelőző tanácsadói, marketing költségek, a megváltozó tulajdonosi struktúra miatti plusz kötelezettségek, valamint a növekvő menedzsment ráfordítások. A tőzsdei bevezetéssel járó hasznok ugyan nem elhanyagolható mértékben, de csak később jelentkeznek. A tőzsdei kibocsátás ugyanis többek között:

* elősegíti a külső forrásbevonást,
* folyamatos tőkeemelési lehetőséget biztosít,
* növeli a cég ismertségét,
* motivációs eszközt biztosít a menedzsment számára (részvényprogram),
* lehetővé teszi a rugalmas cégeladást,
* a transzparens működés erősíti az üzleti bizalmat,
* lehetővé teszi a vállalati érték objektív mérését.

Ezen előnyöket a KKV-k „felső rétege”, a jelentős növekedésre képes, főként közepes méretű vállalkozások képesek kihasználni. E vállalkozások körében különösen fontos, hogy ismeretet szerezzenek a tőzsdei vagy tőkeági finanszírozási formákról, illetve megfelelő tanácsadással felkészültté váljanak egy esetleges tőzsdei megjelenésre, nyilvános kibocsátásra.

A tőkeági, és azon belül a tőzsdei finanszírozás szerepének növekedése egy egészségesebb – a fejlett európai országokéhoz közelítő - külső finanszírozási szerkezet kialakulását segítené elő, megteremtve a lehetőséget, hogy a vállalkozások a megfelelő információk és tudás birtokában válasszanak az életszakaszukhoz illő finanszírozási formát. A tőzsdére bevezetett cégek hatékonysága, teljesítménye jelentősen javul a fokozott befektetői figyelmen keresztül. Forrásbevonásuk elősegítése, életszakaszukból eredő jelentős növekedési potenciáljuk kiaknázása, finanszírozási szerkezetük diverzifikálása – vagyis a hitel-tőke arány elmozdítása a tőke irányába – robusztusabbá és egyben dinamikusabbá is teszi ezeket a vállalkozásokat.

Jelen felhívás a fent vázolt célok mentén kívánja erősíteni a KKV-k versenyképességének növelését azáltal, hogy a tőzsdei bevezetésre érett kis- és közepes méretű vállalatok további fejlődését biztosítja a tőzsdei felkészüléshez szükséges tanácsadási tevékenységek finanszírozásával, a BÉT szabályozott piacára és MTF platformjára való belépés érdekében.

A BÉT a „Tőzsdei felkészülést támogató mentor program a Közép-magyarországi régióban” című felhívás keretében tanácsadási szolgáltatások igénybevételének biztosításával készíti fel a cégeket az esetleges tőzsdei megjelenésre, legyen szó szabályozott piaci bevezetésről, vagy MTF platformra lépésről.

A jelentkező KKV-k a tőkepiacon való megjelenés két útja közül választhatnak:

1. Az Xtend (MTF) platform a tőkepiacon való nyilvános megjelenés könnyített lehetőségét teremti meg a vállalatok számára alacsonyabb díjak, egyszerűbb feltételek és speciális támogató eszközök mellett. Ezáltal módot ad arra, hogy a vállalatok fokozatosan szokjanak hozzá a tőzsdei jelenléttel együtt járó kötelezettségekhez, transzparenciához. E piacok a hagyományos tőzsdéktől (ún. szabályozott piacoktól) szabályozottsági szintjükben különböznek, funkcionálisan ugyanazt nyújtják a kibocsátók és a befektetők számára, akik viszont fokozatosan kerülnek bevezetésre a tőkepiaci működésbe. A kibocsátók először a BÉT Xtend-en ismerkedhetnek meg a nyilvános jelenléttel, majd tovább léphetnek a szabályozott piaci kategóriákba. A könnyített feltételrendszerű piac olyan cégeknek is kitűnő választás, akik zárt körben emelnek tőkét a tőzsdei bevezetés előtt és vezetik be részvényeiket a BÉT Xtendre a tőkeemelés után.

A befektetői kockázatok csökkentése érdekében ezen a platformon a vállalatoknak dupla szűrőn kell keresztül menniük, hogy bevezethessék részvényeiket a BÉT Xtend-re és a tőzsdei jelenlét során is kettős felügyelet alatt vannak. Az első szűrő az ún. **kijelölt tanácsadó (másnéven NOMAD – Nominated Advisor)**, aki megítéli, hogy alkalmas-e az adott vállalat a nyilvános piaci jelenlétre, és hogy leszerződik-e vele arra, hogy tanácsadást és támogatást nyújtson a tőzsdei bevezetéshez és forgalomban tartáshoz. A második szűrő maga a BÉT, aki egyrészt piacüzemeltetőként jóváhagyja 5 millió euró kibocsátási összérték alatt a kibocsátó bevezetési dokumentumát (ún. **információs dokumentum**); másrészt ellenőrzi a piaci működés során a tájékoztatási kötelezettségek teljesülését – közösen a pénzügyi felügyelettel (MNB).

2. A már tőzsdeérett társaságok számára választható a szabályozott piaci bevezetés is.

A tőzsdei bevezetésről szóló társasági döntést követően a bevezetés folyamata ebben az esetben a **közreműködő szereplők** kiválasztásával kezdődik. A közreműködő szereplők olyan külső tanácsadók lehetnek, akik a kibocsátási folyamat előkészítésében nyújtanak vállalatspecifikus tanácsadást (jellemzően befektetési szolgáltatók).

A tőzsdei bevezetés legfontosabb alapdokumentuma az ún. **Tájékoztató**, melynek tartalmaznia kell minden, a kibocsátó gazdasági, piaci, pénzügyi és jogi helyzetére (és azok várható alakulására) vonatkozó információt, hogy a befektetők döntéseikhez a lehető legszélesebb körű információval rendelkezzenek. A BÉT-re való bevezetéshez készített Tájékoztatót a Magyar Nemzeti Bankhoz kell benyújtani jóváhagyásra.

Jelen Címzetti Felhívás a tanácsadókat (Xtend esetében kijelölt tanácsadók/NOMAD-ok, szabályozott piac esetében közreműködő szolgáltatók) összefoglaló néven **Tőzsdei Tanácsadók**nak nevezi. A Tőzsdei Tanácsadók jó hírnévvel, és értékpapírok elsődleges forgalomba hozatalának szervezésével vagy tőkepiaci tranzakciók, illetve ezzel kapcsolatos vállalatértékelés, pénzügyi átvilágítás vagy tőkeági tranzakciók strukturálása és lebonyolítása területén rendelkeznek jelentős tapasztalattal. Feladatuk alapvetően kettős: egyrészt segíteni a vállalkozás felkészülését már a bevezetési folyamat legelejétől, másrészt a befektetők számára jelentenek garanciát arra, hogy jó minőségű és felkészült vállalatok jelenjenek meg a piacon. A Tőzsdei Tanácsadók nem uniformizált, hanem testre szabott tanácsadói szolgáltatásokkal támogatják az egyes cégek tőzsdei bevezetését. A Tőzsdei Tanácsadó bírálja el a vállalat tőzsdeképességét és – külső tanácsadókkal, illetve a vállalattal közösen - állítja össze a piaci szereplőket informáló bevezetési dokumentumot (információs dokumentum/Tájékoztató).

A felhívásra való jelentkezés feltétele, hogy a támogatást igénylő vállalkozás rendelkezzen **együttműködési megállapodás**sal egy Tőzsdei Tanácsadóval, aki a vállalat tőzsdei felkészülésének mentorálását végzi. A „Tőzsdei felkészülést támogató mentor program a Közép-magyarországi régióban” című felhívás keretében az Xtend piacra lépés esetében a Tőzsdei Tanácsadó megegyezik a BÉT által akkreditált Kijelölt Tanácsadóval, azaz a támogatást igénylő szervezet a BÉT honlapján közzétett felhívás keretében (Akkreditációs felhívás) akkreditált Kijelölt Tanácsadók köréből választhatja ki a jelen támogatás igénybevételéhez szükséges tanácsadóját. Amennyiben a bevezetés megvalósításához további szakértők bevonása szükséges, úgy jellemzően a Kijelölt Tanácsadó javaslatára és/vagy a Kijelölt Tanácsadó jóváhagyásával a Kibocsátó közvetlenül bízza meg a további szakértőket. A szabályozott piacok esetében a vállalkozásoknak azokkal a szereplőkkel szükséges együttműködési megállapodást kialakítaniuk, akik támogatják a tőzsdei felkészülést – jellemzően befektetési szolgáltatók, jogi irodák, illetve pénzügyi tanácsadók. **A BÉT által kiválasztott vállalkozások a Tőzsdei Tanácsadóval közösen végzik a tőzsdei felkészülést, az együttműködés igazolásáról a Tőzsdei Tanácsadó nyilatkozatot állít ki a projektben tervezett mérföldkövek elérésekor**.

## A rendelkezésre álló forrás

A Felhívás meghirdetésekor a támogatásra rendelkezésre álló tervezett keretösszeg 255 millió Ft. A támogatott kérelmek várható száma: 6-7 db.

Amennyiben a rendelkezésre álló keret kimerül, vagy annak kimerülése előre jelezhető, a BÉT a benyújtási határidő előtt a benyújtás lehetőségét felfüggesztheti vagy a Címzetti Felhívást lezárhatja.

## A támogatás háttere

Jelen Felhívást a *BÉT Mentoring program a Közép-magyarországi régióban* című projekt keretében támogatott BÉT hirdeti meg a Pénzügyminisztériummal kötött támogatási szerződés alapján.

1. **Ügyfélszolgálatok elérhetősége**

Telefon: +36 1 429 6700 (elérhető munkanapokon 10 és 16 óra között)

Email: mentoring@bse.hu (munkanapokon 72 órán belül várhatnak választ)

1. **A Projektekkel kapcsolatos elvárások**

Kérjük, hogy a kérelem összeállítása során vegye figyelembe, hogy a kérelmeknek meg kell felelniük különösen a következőknek:

## Támogatható tevékenységek bemutatása

**A KKV-k felkészítésének támogatása érdekében kizárólag a szabályozott piacra vagy MTF platformra történő bevezetéssel felmerült, kapcsolódó szakmai tanácsadás és szolgáltatások igénybevétele számolható el.**

A Felhívás keretében az alábbi tevékenységek támogathatók (a kapcsolódó elszámolható költségeket az 5.3 fejezet tartalmazza):

* + Vállalat finanszírozási tanácsadás, mint például:
		- átvilágítás koordinálása, üzleti átvilágításban való közreműködés;
		- információs dokumentum, illetve tájékoztató elkészítésében való közreműködés;
		- a forgalomban tartáshoz kapcsolódó kötelezettségek teljesítésében nyújtott támogatás;
		- menedzsment-támogatás, mentor-szolgáltatás;
		- a kibocsátókkal együttműködve potenciális befektetők felkutatása, előszűrése.
	+ Pénzügyi és adójogi átvilágítás
	+ Jogi tanácsadás, illetve jogi közreműködés, mint például:
		- társasági-, gazdasági jogi tanácsadás, jogi kutatómunka;
		- társasági jogi dokumentumok előkészítése;
		- belső szabályzatok, eljárásrendek, munkaköri leírások kidolgozása;
		- compliance funkció kialakításában, vonatkozó szabályozó dokumentumok elkészítésében együttműködés, tanácsadás.
	+ Kommunikációs tanácsadás, mint például:
		- PR, kommunikációs stratégia kialakítása;
		- közösségi médiában való jelenlét támogatása;
		- a jogszabályi elvárásoknak (vonatkozó PM rendelet) megfelelő honlap kialakítása;
		- online és print médiában való megjelenés, ismertség növelése;
		- marketing, nyomdai tevékenységek költségei.
	+ Közreműködés piaci bevezetésben:
		- potenciális befektetők felkutatása;
		- a bevezetést követően a professzionális tőzsdei működés érdekében történő tanácsadás;
		- értékesítési és pénzügyi tanácsadás.
	+ Egyéb, a vállalat igényeire szabott, a tőzsdei felkészülés érdekében kimutathatóan szükséges szakmai tanácsadás igénybevétele, jellemzően pénzügyi tanácsadók igénybevételével.

## A támogatható tevékenységek állami támogatási szempontú besorolása

A Felhívás keretében támogatható tevékenységek *a fejezeti kezelésű előirányzatok kezeléséről és felhasználásáról* szóló 9/2018. (X. 19.) PM rendelet alapján közösségi versenyjogi szempontból az alábbi jogcímeken, a következő támogatási kategóriákra vonatkozó előírások alapján valósíthatók meg:

|  |  |  |
| --- | --- | --- |
| Támogatható tevékenység | Támogatás jogcíme | Támogatási kategória |
| Tanácsadási tevékenység igénybevétele a tőzsdei felkészülés támogatása érdekében | 9/2018. (X. 19.) PM rendelet 1. melléklet 23. sor: A 2007-2013. évek közötti operatív programok visszaforgó pénzeszközeinek felhasználása és kezelése  | Kis- és középvállalkozás részére tanácsadáshoz nyújtott támogatás |

A kis- és középvállalkozás részére tanácsadáshoz nyújtott támogatásra vonatkozó részletes szabályokat a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról (általános csoportmentességi rendelet) szóló 651/2014/EU bizottsági rendelet (HL L 187., 2014.6.26., 1. o.) I-II. fejezete és III. fejezetének 18. cikke, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet szabályozza.

## A projekt műszaki-szakmai tartalmával és a megvalósítással kapcsolatos elvárások

## Általános elvárások

A projekt műszaki szakmai tartalmának meghatározásához az alábbi elvárások figyelembe vétele szükséges:

* 1. Nem részesülhet támogatásban az a kérelem, amelynek tartalma a jelen Felhívásban megfogalmazott célokkal (1.1) nincs összhangban.
	2. A kérelem adatlap pontjait a KKV-nak a Felhívásban meghatározott feltételek alapján releváns szakmai és pénzügyi tartalommal ki kell tölteni. A megadott adatok, szakmai-pénzügyi leírások bővítésére, kiegészítésére nincs mód, kizárólag a döntéselőkészítés során a BÉT számára nem egyértelmű vagy ellentmondásos tartalmak tisztázására van lehetőség.
	3. A projekt megvalósításához szükséges szakmai kompetenciák biztosítása a KKV feladata.
	4. A kérelemben vállalt tevékenységek költségvetésének reálisnak kell lennie, a piaci árakhoz igazodóan, reális és takarékos módon kell összeállítani. A hatékony és eredményes pénzgazdálkodás elvét, valamint az átlagos piaci árnak történő megfelelést a támogatási megállapodás hatályba lépését követően is biztosítani kell.
	5. A kérelemnek meg kell felelnie a Felhívásban foglalt feltételeknek.
	6. Jelen Felhívás keretében elszámolásra kerülő költségtételek semmilyen egyéb uniós, illetve hazai forrásból nem kerülhetnek elszámolásra.
	7. A kérelem támogatására csökkentett tartalommal kell javaslatot tenni, ha a kérelem tervezett költségei között olyan költségtétel szerepel, amely nem elszámolható, nem szükséges a célok teljesítéséhez vagy aránytalanul magas. Amennyiben a benyújtott támogatási kérelem nem elszámolható költségeket tartalmaz, csökkentett támogatás odaítélésére abban az esetben van lehetőség, ha a projekt a csökkentést követően is megfelel a Felhívás feltételeinek, és a csökkentés nem befolyásolja érdemben a projekt eredeti célját.
	8. A KKV-nak kötelezettséget kell vállalnia arra, hogy a projekt záró kifizetési kérelmének BÉT általi elfogadásáig a tisztességtelen piaci magatartás és versenykorlátozás tilalmáról szóló 1996. évi LVII. törvény 23. § (2) bekezdésének megfelelően a vállalkozást közvetlen irányítása alatt tartja, így többek között közvetlen és közvetett tulajdonosi struktúráját a BÉT tájékoztatása nélkül nem változtatja meg. A változásról 5 (öt) munkanapon belül írásban tájékoztatja a BÉT-et.
	9. A KKV-nak kötelezettséget kell vállalnia arra, hogy a társaság vezetőjének és közvetlen helyetteseinek személyében bekövetkező változásokról 5 (öt) munkanapon belül írásban tájékoztatja a BÉT-et.
	10. A KKV-nak kötelezettséget kell vállalnia arra, hogy a projekt előrehaladásáról a támogatási megállapodásban meghatározottak szerint beszámol.
	11. A KKV-nak vállalnia kell, hogy a projekt keretében megvalósítja azokat a tevékenységeket, amelyeket a kérelemben feltüntetett tevékenységlistában megjelölt.
	12. A KKV-nak vállalnia kell, hogy a projekthez kapcsolódó nyilvános eseményeken, kommunikációjában és viselkedésében a KKV esélytudatosságot fejez ki: nem közvetít szegregációt, csökkenti a csoportokra vonatkozó meglévő előítéleteket.

## Mérföldkövek

A projekt megvalósítása során 6 mérföldkövet szükséges tervezni az alábbiak szerint:

|  |  |  |  |
| --- | --- | --- | --- |
| Mérföldkő sorszáma | Elérésének legkésőbbi tervezett dátuma a projekt kezdő időpontjától számítva[[2]](#footnote-3) | Minimum követelmény az adott mérföldkő elérésekor | A projekt összköltségének maximálisan tervezhető és elszámolható költsége %-ban |
| 1.mérföldkő | 1 hónap | Megkötött szerződés a Kijelölt Tanácsadóval | 0% |
| 2.mérföldkő | 3 hónap | Elkészült 3-5 oldalas bevezetési stratégia | 10% |
| 3.mérföldkő | 9 hónap | Elkészült és BÉT/MNB részére jóváhagyásra benyújtásra került az információs dokumentum/Tájékoztató | 10% |
| 4.mérföldkő | 12 hónap | A BÉT/MNB jóváhagyta a benyújtott információs dokumentumot/Tájékoztatót | 30% |
| 5. mérföldkő | 15 hónap | A regisztrációs kérelem benyújtása  | 30% |
| 6.mérföldkő | 18 hónap | A regisztrációs kérelem jóváhagyása, bevezetés az Xtend-re/szabályozott piacra | 20% |

A felhívásra való jelentkezés feltétele, hogy a támogatást igénylő vállalkozás rendelkezzen együttműködési megállapodással egy Tőzsdei Tanácsadóval, aki a vállalat tőzsdei felkészülésének mentorálását végzi. A Tőzsdei Tanácsadói szerződést ugyanakkor csak az első mérföldkő során szükséges megkötni. A fenti táblázatban nevezett projekt összköltség alatt az önerő és a támogatási összeg együttese értendő. Amennyiben a projekt költségvetése – a Működési Kézikönyv 3.3. b, pontban meghatározottak figyelembevétel – csökken a projekt megvalósítási időszakában, úgy a mérföldkövekhez rendelt maximálisan elszámolható költségek is változnak. A módosítás időzítésétől, indokoltságától függően lehetőség van a hátralévő mérföldkövekhez rendelt maximális elszámolhatósági korlát újraszámítására (a fennmaradó, el nem számolt költségek alapján), illetve a mérföldkövek összevonására. A korábban elfogadott kifizetéseket a módosítás nem érinti – ha azok az akkori költségvetéshez rendelt arányoknak megfeleltek.

A projekt ütemezett megvalósítása érdekében a felhívás rendelkezése alapján, a támogatást igénylő mérföldköv(ek)et határoz meg a projekt céljának elérése érdekében. A mérföldkő a projekt megvalósítása szempontjából jelentős időpont, amelyhez a projekt megvalósítása révén elért szakmai vagy műszaki eredmény kapcsolódik, vagy az elérendő eredmény egy jól körül határolható fejlesztési szakasza lezárul. Egy adott mérföldkőhöz ezen túlmenően meg kell tervezni az adott mérföldkővel bezárólag várhatóan elszámolni kívánt költségek kumulált mértékét is.

A KKV a támogatási megállapodásban foglalt ütemezés szerinti a mérföldkövek elérését követő 12 munkanapon belül (a projektet záró mérföldkőnél 20 munkanapon belül) köteles szakmai beszámolót és (az 1.mérföld kivételével) kifizetési igénylést benyújtani a projekt műszaki-szakmai előrehaladásának bemutatásával a projekt eredményességéről, valamint hatékonyságáról. A mérföldkőben vállalt eredmények alátámasztását szolgáló dokumentumokat (pl. megkötött tanácsadói szerződés, elkészült bevezetési stratégia, információs dokumentum/tájékoztató) a beszámolóhoz kell csatolni.

Felhívjuk a figyelmet, hogy amennyiben az adott mérföldkő elérésekor meghatározott szakmai tartalom nem teljesül, vagy csak részben teljesül, a BÉT a Működési Kézikönyvben foglaltak alapján dönthet a projekt leállításáról, illetve a támogatási megállapodástól való elállásról. Felhívjuk a figyelmet, hogy a műszaki, szakmai tartalom csökkenése esetén a támogatás összege arányosan csökkentésre kerül az érintett tulajdonságtól vagy képességtől való elmaradás arányában. A műszaki, szakmai tartalom csökkenése esetén a BÉT a megállapított támogatás csökkentéséről, a visszafizetési kötelezettség mértékéről és módjáról külön levélben értesíti a projektgazdát.

Amennyiben az elállást megelőzően támogatás folyósítására került sor, abban az esetben a KKV a folyósított támogatási összeget a Ptk. szerinti késedelmi kamattal növelt mértékben, a visszafizetésre kötelezés közlésétől számított harminc napon belül köteles visszafizetni. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.

## Kötelező vállalások

Minden alábbi feltétel vállalása kötelező:

* a vállalat a projekt megvalósítása során együttműködik a Tőzsdei Tanácsadóval, a tőzsdei bevezetésre való felkészülés érdekében és a 3.3.2. pontban szereplő minimum követelményeket teljesíti.
* az együttműködés igazolásáról a Tőzsdei Tanácsadó nyilatkozatot állít ki minden mérföldkő elérésekor, ennek hiányában az igénybe vett szolgáltatások költségei nem számolhatók el a projekt keretében.

## A projektvégrehajtás időtartama

## A projekt megkezdése

Abban az esetben ítélhető meg a 651/2014/EU bizottsági rendelet szerinti támogatás, ha a kedvezményezett még a projekt megkezdése előtt benyújtotta a 651/2014/EU bizottsági rendelet 6. cikk (2) bekezdésében meghatározott kötelező tartalmi elemeket tartalmazó támogatás iránti kérelmét. Támogatás a kérelem benyújtását megelőzően megkezdett projekthez nem igényelhető. Amennyiben megállapítást nyer, hogy a projekt megkezdésére a kérelem benyújtását megelőzően sor került, a kérelem elutasításra, illetve a támogatás visszavonásra kerül. A projekt tervezett kezdő időpontját a projektgazda adja meg.

A projekt megvalósítását a benyújtást követő napon a KKV saját felelősségére megkezdheti, de a projekt megkezdése nincs befolyással a kérelem értékelésére és nem jelent előnyt annak elbírálása során, továbbá nem garantálja a támogatás elnyerését.

A projekt megkezdési időpontjának a Tőzsdei Tanácsadó(k)-kal kötött megrendelés vagy szerződéskötési időpont közül a legkorábbi dátumú minősül.

## A projekt végrehajtására rendelkezésre álló időtartam

A projekt fizikai befejezésére (azaz a tanácsadási szolgáltatások igénybe vételére) a projekt megkezdését (vagy amennyiben a támogatási megállapodás hatályba lépéséig nem kezdődött meg, a támogatási megállapodás hatályba lépését) követően legfeljebb 18 hónap áll rendelkezésre. A projekt fizikai befejezése nem lehet későbbi időpont, mint a BÉT és a Pénzügyminisztérium között kötött támogatási szerződésben meghatározott megvalósítási idő utolsó napja, vagyis a KKV projektjének megvalósítási ideje még a BÉT projektjének megvalósítási ideje alatt le kell, hogy záruljon.

A projekt fizikailag befejezett, amennyiben a projekt keretében támogatott valamennyi tevékenység a Felhívásban meghatározott feltételek mellett teljesült. A projekt fizikai befejezés napjának az utolsó támogatott tevékenység fizikai teljesítésének a napja minősül.

A támogatást igénylő projekttel kapcsolatos pénzügyi elszámolás (záró kifizetési igénylés) benyújtásának végső határideje a projekt fizikai befejezését követő 20. munkanap.

A projekt pénzügyi befejezésének minősül, ha a projekt fizikai befejezése megtörtént, valamint a projektmegvalósítás során keletkezett elszámoló bizonylatokat kiegyenlítették. A projekt pénzügyi befejezésének dátuma a projekt megvalósítási ideje alatt felmerült, a KKV által megfelelően elszámolt költségek közül a legkésőbbi kiegyenlítés dátuma. Az alátámasztó dokumentumokra vonatkozó leírást a Működési Kézikönyv 4. fejezete tartalmazza.

## Projektekkel kapcsolatos egyéb elvárások

## A projekt területi korlátozása

Olyan vállalkozások támogathatók, amelyek székhelye, telephelye vagy fióktelepe a Közép-magyarországi régióban (Pest megye vagy Budapest) található, és vállalják, hogy tevékenységüket a megvalósítási időszak végéig a Közép-magyarországi régióban fogják végezni, valamint rendelkeznek legalább 1 fő foglalkoztatottal a megvalósulási helyszínen.

A fejlesztés megvalósulásának helyszíne a vállalkozás bejegyzett magyarországi székhelye, telephelye vagy fióktelepe lehet. A megvalósulási helyszínnek a kérelem benyújtásáig kell bejegyzésre kerülnie, a támogatási kérelem benyújtásának időpontjában per- és igénymentesnek kell lennie, (kivéve, ha a vállalkozás az igény jogosultja) továbbá alkalmasnak kell lennie a projekt megvalósítására. A megvalósulási helyszín akkor tekinthető alkalmasnak, ha projekt tárgyát képező tevékenység elvégezhető a helyszínen, a projekt megvalósításhoz biztosított a megfelelő infrastruktúra. A megvalósítási helyszín alkalmasságát a BÉT ellenőrizheti.

 A tanácsadási tevékenységeket elsősorban a Közép-magyarországi régió területén, a megvalósulási helyszínen szükséges igénybe venni, azonban indokolt esetben a tanácsadási tevékenységek megvalósulhatnak a kevésbé fejlett régiók területén is.

## Fenntartási kötelezettség

A megvalósuló projektek kapcsán a projektek lezárultát követően fenntartási kötelezettség nem áll fent.

A KKV-k megvalósítási időszakát követően fennálló kötelezettségek a következők:

a) Ellenőrzéstűrési kötelezettség: BÉT, Pénzügyminisztérium, KEHI, ÁSZ, Magyar Államkincstár és minden egyéb jogszabályban, vagy egyéb megbízásban, szerződésben feljogosított ellenőrző szervezet által végzett ellenőrzés(ek) tudomásul vételének és az abban való közreműködésnek a kötelezettsége,

b) Dokumentumok megőrzési kötelezettsége: a projekt zárását követően 10 évig, de legalább 2029. december 31-ig.

## Önerő

A támogatást igénylőnek legalább a projekt összköltségének az igényelt támogatási összeggel csökkentett részét kitevő, azaz 50% önerővel kell rendelkeznie. Az önerő saját forrásból és az államháztartás alrendszereiből származó egyéb támogatásból állhat.

Saját forrásnak a kedvezményezett által a projekthez igénybe vett állami támogatást, valamint az Európai Unió intézményei, ügynökségei, közös vállalkozásai vagy más szervei által központilag kezelt, a tagállam ellenőrzése alá sem közvetlenül, sem közvetve nem tartozó uniós finanszírozást nem tartalmazó forrás minősül. A támogatási kérelem benyújtásakor a támogatást igénylőnek nyilatkoznia kell a teljes önerő rendelkezésre állásáról.

A támogatást igénylőnek a projekt nem elszámolható költségeit is önerőből szükséges fedeznie.

1. **A támogatási kérelmek benyújtásának feltételei**

Amennyiben jelentkezni kíván a Felhívásra, kérjük a következő információkat vegye figyelembe.

## Támogatást igénylők köre

Jelen felhívásra pályázhat, aki az alábbi feltételek mindegyikét teljesíti:

* + - a 651/2014/EU Rendelet I. Melléklete alapján kis- és középvállalkozásnak minősülő vállalkozás;
		- a vállalkozás székhelye, telephelye vagy fióktelepe a Közép-magyarországi régióban található, és vállalja, hogy tevékenységét a megvalósítási időszak végéig a Közép-magyarországirégióban fogja végezni.
		- rendelkezik legalább 1 fő foglalkoztatottal a Közép-magyarországi régióban található székhelyen, telephelyen vagy fióktelepen.

Amennyiben – a címzetti felhívás céljaihoz illeszkedve – a pályázó a tőkepiacon formában kíván megjelenni (akár az Xtend-en, akár a szabályozott piacon), úgy a támogatási kérelmet a holding társaság is benyújthatja. A pályázó szervezetnek így is meg kell felelnie a pályázati feltételeknek, az 1 fő foglalkoztatottra vonatkozó elvárást, valamint a 4.4 pontban részletezett kiválasztási kritériumokat ugyanakkor a holding társaságban befektetésként nyilvántartott vállalat vagy apportált tag vállalat is igazolhatja (a támogatást igénylő vállalkozás és a befektetett eszközök közötti befektetés/gazdasági kapcsolat igazolásával). Jelen Felhívás keretében a kérelem benyújtására konzorciumi formában nincs lehetőség.

## Támogatásban nem részesíthetők köre

Az alábbi szempontok szerint nem nyújtható támogatás azon vállalkozás részére:

1. amely nem teljesíti együttesen a 4.1. pontban meghatározott feltételeket;
2. amely olyan projektet kíván megvalósítani, amelynek tartalma a Felhívásban megfogalmazott célokkal (1.1) nincs összhangban;
3. amely a tőzsdei bevezetést a szabályozott piacra vagy az MTF platformra a kérelem benyújtását megelőzően megkezdte. A megkezdés időpontja a pályázó által a tőzsdei bevezetés érdekében megkötött legkorábbi szerződés, illetve teljesített kifizetés közül a legkorábbi időpont;
4. amelynek a saját tőkéje a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt üzleti év éves beszámolója alapján negatív;
5. akinek, vagy amelynek a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt üzleti év éves beszámolója alapján a saját tőkéje a törzstőke (alaptőke) jogszabályban előírt legkisebb mértéke alá csökkent;
6. amellyel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás van folyamatban a kérelem benyújtásának időpontjában;
7. amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget;
8. amely vállalkozás vagy a 651/2014/EU rendelet 1. számú melléklete alapján meghatározott partner vagy kapcsolt vállalkozása ezen Felhívás keretéből adott naptári évben már részesült támogatásban;
9. amely a BÉT 651/2014/EU rendelet 1. sz. melléklete alapján meghatározott partner és/vagy kapcsolt vállalkozása;
10. amely vállalkozás tulajdonosa vagy alkalmazottja a BÉT tulajdonosa vagy vezető testületi tagja;
11. amely vállalkozás tulajdonosa vagy alkalmazottja a BÉT tulajdonosának vagy vezető testületi tagjának Ptk. szerinti hozzátartozója;
12. ha a projekt megvalósítása kiemelkedően jelentős kockázatot hordoz, az alábbiak szerint:
	* + ha a vállalkozás, illetve az árajánlatadó/tanácsadó székhelye, telephelye, fióktelepe között egyezés áll fenn,
		+ ha a vállalkozás, illetve az árajánlatadó/tanácsadó szakmai kompetenciái, gazdálkodási vagy tárgyi erőforrásai nem alkalmasak a projekt megvalósítására,
		+ ha a megvalósítási helyszín nem alkalmas a kérelemben jelzett tevékenység végzésére,
		+ ha a pénzügyi teljesítés több kisösszegű[[3]](#footnote-4) részátutalás révén, vagy nagy összegű készpénzes kiegyenlítés révén történik.
13. amely a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez,
14. elsődleges mezőgazdasági termeléshez,
15. amely azt mezőgazdasági termékek feldolgozásához vagy forgalmazásához használja fel, amennyiben:
	* + a támogatás összege az elsődleges termelőktől beszerzett vagy az érintett vállalkozás által forgalmazott ilyen termékek ára vagy mennyisége alapján kerül rögzítésre,
		+ a támogatás feltétele az elsődleges termelőknek történő teljes vagy részleges továbbadás.
16. nehéz helyzetben lévő vállalkozás részére (A Bizottság 651/2014/EU rendelete 2. cikk 18. pontja alapján),
17. exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik,
18. ha azt import áru helyett hazai áru használatától teszik függővé,
19. a 2010/787/EU tanácsi határozat hatálya alá tartozó versenyképtelen szénbányák bezárásához,
20. azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget,
21. olyan feltétellel, amely az európai uniós jog megsértését eredményezi.

##  A kérelem benyújtásának határideje és módja

A kérelmek benyújtása 2019.03.06-tól 2022.03.31 -ig lehetséges.

Amennyiben a vállalkozás vagy annak a 651/2014/EU rendelet 1. számú melléklete alapján meghatározott partner vagy kapcsolt vállalkozása jelen Felhívásra egyszerre több kérelmet nyújt be, az elsőként benyújtott kérelem kerül elbírálásra, a többi kérelem automatikusan elutasításra kerül.

A támogatási kérelem benyújtásának módja: elektronikus levél formátumban, a mellékletek csatolásával egyidejűleg a mentoring@bse.hu email címre. Felhívjuk a figyelmet, hogy az emailben a csatolandó dokumentumokra történő link, hivatkozás nem elfogadható.

Felhívjuk a figyelmet, hogy a támogatási kérelemhez csatolni kell a kérelem adattartalmát hitelesítő, cégszerűen aláírt nyilatkozatot is. A nyilatkozat papír alapú példányát – ha azt nem minősített elektronikus aláírással[[4]](#footnote-5) látták el - postai úton vagy személyesen is be kell nyújtani az elektronikus benyújtást követően minél hamarabb, de legkésőbb a benyújtást követő 3 munkanapon belül zárt csomagolásban, postai ajánlott küldeményként vagy expressz postai szolgáltatás[[5]](#footnote-6)/futárposta-szolgáltatás[[6]](#footnote-7) (garantált kézbesítési idejű belföldi postai szolgáltatás) igénybevételével vagy személyesen a következő címre:

**Budapesti Értéktőzsde Zrt.**

**1054 Budapest, Szabadság tér 7.**

Kérjük, hogy a küldeményen jól láthatóan tüntesse fel a Felhívás kódszámát, a támogatást igénylő nevét és címét.

## Kiválasztási kritériumok és a kiválasztási eljárásrend

A beérkezett kérelmek közül a formailag megfelelteket a BÉT önállóan értékeli. Az eljárás során lehetőség van hiánypótlásra.

A BÉT Projekt Irányító Bizottsága minden, formailag megfelelt projektet megvizsgál, és a támogatási keret függvényében a megfelelő pontszámot elérteket a benyújtás időpontjának sorrendjében támogatja.

Az eljárásrendre vonatkozó további információk a Működési Kézikönyvben találhatóak.

Jelen Felhívás keretében támogatásban részesülhetnek azon projektek, amelyek megfelelnek, a vonatkozó jogszabályi feltételeknek, a Felhívásban, és azok mellékleteiben foglalt kritériumoknak, valamint az alábbi kritériumoknak:

* 1. **Nem hiánypótoltatható jogosultsági kritériumok:**
1. a vállalkozás átlátható szervezetnek minősül az államháztartásról szóló 2011. évi CXCV. törvény (a továbbiakban: Áht.) 1. § 4. és 50. § (1) bekezdés c) pontja szerint;
2. a kérelemben tervezett fejlesztés az állami támogatási szabályok alapján támogatható;
3. a támogatást igénylő által benyújtott nyilatkozat elektronikus és papír alapú példánya hiánytalan, hibátlan és határidőben benyújtásra került;
4. a támogatási kérelem pontjait a támogatást igénylő a Felhívásban meghatározott feltételek alapján releváns szakmai és pénzügyi tartalommal kitöltötte.

Amennyiben a fenti nem hiánypótoltatható jogosultsági kritériumoknak a kérelem nem felel meg, akkor a kérelem hiánypótlási Felhívás nélkül elutasításra kerül.

* 1. **Hiánypótoltatható jogosultsági szempontok:**

A hiánypótoltatható jogosultsági szempontokat a Felhívás 1. számú melléklete tartalmazza.

Amennyiben a hiánypótoltatható jogosultsági kritériumoknak a kérelem nem felel meg, akkor a BÉT hiánypótlásra szólítja fel a vállalkozást.

* 1. **Tartalmi értékelési szempontok:**

A BÉT-hez benyújtott kérelmek az alábbiak szerint lesznek elbírálva: **Nem támogathatók azon kérelmek, amelyek esetében az alábbi tartalmi értékelési szempontok valamelyikére „nem” válasz születetett, illetve, ha az adott összpontszám nem éri el a 25 pontot.**

A kérelmek tartalmi vizsgálata az alábbiak alapján történik:

|  |  |  |
| --- | --- | --- |
|  | Értékelési szempont | Érték |
| 1. | A projekt célja összhangban van a felhívás céljával | igen/nem |
| 2. | A vállalkozás rendelkezik megkötött együttműködési megállapodással egy Tőzsdei Tanácsadóval  | igen/nem |
| 3. | A projektben vállalt feladatok költségvetése reális | igen/nem |
| 4. | A vállalkozás elkötelezett a tőzsdei bevezetés végrehajtásában, a legfőbb döntéshozó szerv határozott a tőzsdei felkészülés megkezdéséről, melyről írásos dokumentum áll rendelkezésre.  | igen/nem |
| 5. | A vállalkozás egyenletesen vagy gyors ütemben növekedett az elmúlt 2 évben | 2 pont |
| 6. | Hazai vagy nemzetközi piaci részesedése meghatározó | 2 pont |
| 7. | Hazai terjeszkedés szerepel a tervei között | 2 pont |
| 8. | Nemzetközi terjeszkedés szerepel a tervei között  | 4 pont |
| 9.  | A vállalkozás rendelkezik előre meghatározott jövőbeli célokkal, melyet stratégia alapján hajt végre | 2 pont |
| 10. | A tulajdonosok, vezetők jóhírnevével szemben kifogás nem merül fel | 2 pont |
| 11. | A vezetői struktúra egyértelműen meghatározott és átlátható | 2 pont |
| 12. | A vezetői csapat gyakorlott és rendelkezik szakmai tapasztalattal (legalább 5 év) | 2 pont |
| 13. | A vállalat rendszeres pénzügyi beszámolót készít | 2 pont |
| 14. | A vállalatnál jól kidolgozott pénzügyi előrejelzési rendszer működik  | 2 pont |
| 15. | A céggel, tulajdonosokkal és vezető tisztségviselőivel szemben nincsenek folyamatban bírósági, hatósági eljárások | 2 pont |
| 16. | A vállalatnak a jövőben további tőkére van szüksége a növekedéshez | 2 pont |
| 17. | A vállalatnak van olyan sztorija, amivel a befektetők számára vonzóvá tudja tenni a társaságot | 2 pont |
| 18. | A vállalat rendelkezik kommunikációs stratégiával  | 2 pont |
| 19. | A vállalat külföldi tulajdoni aránya kevesebb mint 20% | 2 pont |
| 20. | A vállalat árbevétele tárgyévet megelőző lezárt pénzügyi évben elérte a 2 milliárd Ft-ot | 2 pont |
| 21. | A vállalat adózott eredménye tárgyévet megelőző lezárt pénzügyi évben elérte a 100 millió Ft-ot | 2 pont |
| 22. | A vállalat árbevételének éves átlagos üteme meghaladta a 15%-ot az elmúlt 2 évben (CAGR) | 2 pont |
| 23. | A vállalat eladósodottsága a Net debt/EBITDA mutató alapján kisebb, mint 4, ahol Net debt = Kötelezettségek – Pénzeszközök (legutóbbi lezárt üzleti évben) | 2 pont |
| 24. | A vállalat létszáma meghaladja az 50 főt (legutóbbi lezárt üzleti év alapján) | 2 pont |
| 25. | A vállalat egy munkavállalóra jutó adózott eredménye meghaladja a 2 millió Ft-ot (legutóbbi lezárt üzleti év alapján) | 2 pont |
| 26. | A vállalat saját tőke értéke eléri az 1 milliárd forintot az utolsó lezárt pénzügyi évben | 2 pont |
| 27. | A vállalat befektetéseinek könyv szerinti értéke eléri az 1 milliárd forintot (holding struktúra esetében a portfolió cégek könyv szerinti értéke). | 2 pont |
| 28. | A vállalat beadta jelentkezését az ELITE Programba | 4 pont |
| 29. | A Nemzeti Tőzsdefejlesztési Alap befektetést eszközölt a társaságban | 4 pont |
|  | **Összesen** | **56 pont** |

**A kérelmek értékelése során a BÉT szóbeli egyeztetést kezdeményezhet a vállalkozással a felmerült kérdések tisztázása végett.**

A Támogatást igénylők körére vonatkozó, 4.1 pontban rögzített elvárásokkal összhangban holding társaságnak lehetősége van a tartalmi feltételeket a befektetésként nyilvántartott vállalat, vagy vállalatok együttes adataival is teljesíteni. Az erre vonatkozó adatokat a Projekt adatlapon szükséges megadni

**A finanszírozással kapcsolatos információk**

Kérjük a projekt előkészítése során vegye figyelembe, hogy a támogatást a projekt megvalósítása során csak akkor tudja majd igénybe venni, ha megfelel a következő szabályoknak.

## A támogatás formája

Jelen Felhívás keretében nyújtott támogatás vissza nem térítendő támogatásnak minősül.

## A támogatás mértéke, összege

1. Az igényelhető vissza nem térítendő támogatás összege: maximum 40 millió Ft.
2. A kis- és középvállalkozás részére tanácsadáshoz nyújtott támogatás maximális mértéke az elszámolható költség 50 %-a.

*A kifizethető támogatás akkor sem haladhatja meg a támogatás maximális értékét, ha az elszámolható költségek összege meghaladja a maximális értéket. Ez esetben a pályázó választhatja meg a még be nem nyújtott számlák alapján, hogy mely elszámolható költségekhez vesz igénybe támogatást*.

## Az elszámolható költségek köre

A projekt elszámolható költségei között azon költségek tervezhetők, amelyek a projekt támogatható tevékenységeihez kapcsolódnak, szerepelnek a Felhívásban rögzített elszámolható költségek között, és megfelelnek az általános elszámolhatósági feltételeknek.

A támogatás keretében a külső szakértő által nyújtott tanácsadási szolgáltatás költsége számolható el azzal, hogy az érintett szolgáltatás nem lehet folyamatos vagy időszakosan visszatérő tevékenység és nem kapcsolódhat a vállalkozás szokásos működési költségeihez (pl. folyamatos adótanácsadáshoz, rendszeres jogi szolgáltatáshoz vagy hirdetéshez).

Jelen Felhívás keretében az alábbi – a támogatható tevékenységek végzése során fölmerülő, kizárólag a tőzsdei bevezetéshez kapcsolódó költségek tervezhetők, illetve számolhatók el:

* Vállalat finanszírozási tanácsadás költségei
* Pénzügyi és adójogi átvilágítás költségei
* Jogi tanácsadás, illetve jogi közreműködés költségei
* Kommunikációs tanácsadás költségei
* Közreműködés piaci bevezetésben tevékenység költségei
* Egyéb, a vállalat igényeire szabott, a tőzsdei felkészülés érdekében kimutathatóan szükséges szakmai tanácsadás – jellemzően pénzügyi tanácsadás - igénybevételének költségei
* Kapcsolódó le nem vonható áfa

## Az elszámolhatóság további feltételei

1. A Felhívás keretében kizárólag olyan költségek számolhatók el, melyekre a vállalkozás más hazai vagy uniós forrásból nem kapott támogatást.
2. Jelen felhívás keretében egyszeri elszámolásra nincs lehetőség.
3. Az irányadó jogszabályban meghatározott kötelezettségek megállapítása és betartása a támogatást igénylő, illetve a kedvezményezett feladata.
4. Abban az esetben, ha a tőzsdei felkészítésre fordítható támogatás mértéke a KKV oldalán eléri, vagy meghaladja a 40 millió Ft-ot, akkor felmerül, hogy a KKV az elnyert támogatást csak olyan szállítótól igénybe vett szolgáltatásra fordíthatja, amelyet közbeszerzési eljárás során választott ki (Kbt. 2015. évi CXLIII. törvény a közbeszerzésekről, 5. szakasz 3. bekezdése alapján). Ez a kötelezettség a KKV-t terheli, tehát neki kell gondoskodnia az eljárás lebonyolításáról. Fentiek nem jelentik automatikusan, hogy valamennyi, a tőzsdei felkészítésbe bevont KKV-nak közbeszerzés útján kellene kiválasztania az együttműködő partnerét (beszállítóját), ha legalább 40 millió Ft-ot kap a BÉT-től. Amennyiben a támogatás terhére igénybe vett szolgáltatásokat több szállítótól veszi igénybe és a szolgáltatásokat a vonatkozó közbeszerzési szabályok szerint külön lehet bontani (pl. jogi, pénzügyi, stb) akkor mentesülhet a KKV ezen kötelezettség alól.
5. A közbeszerzésre kötelezett személyek és szervezetek körét a hatályos közbeszerzési törvény (2015. évi CXLIII. tv., a továbbiakban: Kbt.) határozza meg.
6. A 272/2014. (XI.5.) Korm. rendelet 5. melléklet 2.3.2.5b pontja értelmében a nem közbeszerzés köteles beszerzések vonatkozásában az alábbi összeférhetetlenségi szabályok állnak fenn:

Nem független az az ajánlattevő,

1. amelyben a támogatást igénylő / kedvezményezett vagy ezek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, továbbá ezen személy hozzátartozója az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói, vagy kinevezési;

2. amelynek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, a támogatást igénylő / kedvezményezett szervezetében vagy ugyanazon beszerzés vonatkozásában másik ajánlattevő szervezetében az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói vagy kinevezési; vagy

3. ha a támogatást igénylő / kedvezményezett vagy másik ajánlattevő vonatkozásában partner vagy kapcsolt vállalkozásnak minősül.

Az összeférhetetlenség vonatkozásában hozzátartozónak minősül Ptk. 8:1. § (1) bekezdés 1. és 2. pontja értelmében a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő, a testvér, az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa.

1. A kérelemben feltüntetett tevékenységekhez tartozó költségtételek piaci árának alátámasztása két módon történhet:
	1. A KKV a Budapesti Értéktőzsde Zrt. által meghirdetett Akkreditációs Felhíváson kiválasztott tanácsadó szervezetek listájáról választja ki azon szervezete(ke)t, amellyel a projekt során a tanácsadási tevékenységre szerződik;
	2. Három darab, egymástól független tanácsadó által kiállított érvényes árajánlatot csatol a Felhívás 6. fejezetében foglaltak alapján.
2. Felhívjuk a pályázók figyelmét, hogy a kifizetési igénylések benyújtásával egyidejűleg az elvégzett tanácsadási tevékenységeket részletes alátámasztó dokumentációval szükséges igazolni. Kizárólag szóbeli tanácsadási tevékenység és az arról kiállított teljesítésigazolás önmagában nem elfogadható.
3. Kérjük, hogy minden esetben olyan szolgáltatási szerződés kerüljön megkötésre, melyben a teljesítésigazolás kiállításának feltétele a szolgáltató által elkészített írásos összefoglaló az elvégzett tevékenységekről, keletkezett eredményekről és átadott dokumentumokról.

## Nem elszámolható költségek köre

A támogatható tevékenységekhez kapcsolódóan nem elszámolható költségnek minősül mindazon költség, amely nem szerepel az 5.3. pontban, így különösen:

1. levonható áfa;
2. kamattartozás kiegyenlítés;
3. hitelkamat, kivéve a kamattámogatás vagy garanciadíj-támogatás formájában nyújtott vissza nem térítendő támogatás formájában;
4. hiteltúllépés költsége, egyéb pénzügyforgalmi költségek;
5. deviza-átváltási jutalék;
6. pénzügyi, finanszírozási tranzakciókon realizált árfolyamveszteség;
7. bírságok, kötbérek és perköltségek;
8. a projekt megvalósításában résztvevőktől és a döntéshozatalban érintettektől és/vagy Ptk. szerinti hozzátartozóitól, valamint azok vállalkozásaitól beszerzendő eszközhöz vagy szolgáltatáshoz kapcsolódó bármely költség;
9. jutalom
10. a támogatást igénylőnél saját teljesítés keretében felmerült, továbbá a 651/2014/EU rendelet I. Melléklete alapján meghatározott partner és/vagy kapcsolt vállalkozásától és/vagy kedvezményezett Ptk. szerinti hozzátartozója és/vagy a kedvezményezett vezető tisztségviselőjétől és Ptk. szerinti hozzátartozóitól, valamint azok vállalkozásaitól történő beszerzés, nyújtott szolgáltatás.

## Az állami támogatásokra vonatkozó rendelkezések

Az alábbi szabályok a teljesség igénye nélkül kerültek idézésre, a támogatási kategóriák részletes szabályait a 651/2014-es valamint az 1407/2013/EU bizottsági rendelet tartalmazza.

**Támogatáshalmozódás**

Azonos vagy részben azonosként azonosítható elszámolható költségek esetén állami támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.

Állami támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

A kockázatfinanszírozási támogatás, az induló vállalkozásnak nyújtott támogatás és a csekély összegű támogatás, amennyiben azonosítható elszámolható költségekkel nem rendelkezik, bármely egyéb, azonosítható elszámolható költségekkel rendelkező állami támogatással halmozható. Az azonosítható elszámolható költségekkel nem rendelkező támogatás a csoportmentességi rendeletekben és az Európai Bizottság jóváhagyó határozatában meghatározott legmagasabb teljes támogatási intenzitásig vagy támogatási összegig bármilyen más, azonosítható elszámolható költségekkel nem rendelkező állami támogatással halmozható.

A 651/2014/EU bizottsági rendelet szerinti támogatás nem halmozható ugyanazon elszámolható költségek vonatkozásában nyújtott csekély összegű támogatással, amennyiben a halmozás a 651/2014/EU bizottsági rendeletben megállapított támogatási intenzitás túllépéséhez vezetne.

**Közzétételi kötelezettség**

A kedvezményezett tudomásul veszi, hogy a támogatást nyújtó adatot szolgáltat a 651/2014/EU bizottsági rendelet 9. cikke szerinti közzététel teljesítése érdekében a támogatási intézkedés hatálya alá tartozó, 500 000 eurónak megfelelő forintösszeget meghaladó támogatásokról.

1. **A kérelem elkészítése során csatolandó mellékletek listája**

A kérelem elkészítésekor (adatlap és költségvetés) a következő mellékleteket az eredeti példányok elektronikus másolataként szükséges csatolni:

* 1. Együttműködési megállapodás a Tőzsdei Tanácsadó és a támogatást igénylő vállalkozás között (csatolt minta szerint)
	2. A vállalkozás legfőbb döntéshozó szervének határozata, miszerint a tőzsdei felkészülési folyamatot a vállalkozás megkezdi.
	3. A vállalkozás hivatalos képviselőjének eredeti aláírási címpéldánya vagy ügyvéd által hitelesített aláírásminta.

A becsatolt aláírási címpéldánynak/ügyvéd által hitelesített aláírásmintának alkalmasnak kell lennie a cégszerű aláírás ellenőrzésére.

* 1. Hatályos cégkivonat 30 napnál nem régebbi eredeti vagy másolatának közjegyző által hitelesített példánya a támogatást igénylő vállalkozás tekintetében, valamint amennyiben a Címzetti Felhívás 4.1 pontjában foglalt feltételt jogelőd társaság adataival vagy olyan gazdasági társasággal kapcsolatban igazolja, amelyben többségi befolyásolási, irányítási és ellenőrzési lehetőséget biztosító befektetéseket realizál, az adott vállalkozás esetében is szükséges csatolni (cégkivonat helyett elfogadható az Igazságügyi Minisztérium mellett működő Céginformációs Szolgálat által kiállított hiteles igazolás is), **amennyiben az Igazságügyi Minisztérium adatbázisából lekérhető hatályos cégkivonat nem áll rendelkezésre.**
	2. A támogatást igénylő vállalkozás, valamint amennyiben a Címzetti Felhívás 4.1 pontjában foglalt feltételt jogelőd társaság adataival vagy olyan gazdasági társasággal kapcsolatban igazolja, amelyben többségi befolyásolási, irányítási és ellenőrzési lehetőséget biztosító befektetéseket realizál, az adott vállalkozás jóváhagyott (közgyűlés, taggyűlés, illetve a tulajdonosok által jóváhagyott) éves beszámolója, **amennyiben az nem került feltöltésre** a <http://e-beszamolo.im.gov.hu/> oldalra.

Felhívjuk szíves figyelmét arra, hogy előzetes, azaz közgyűlés, taggyűlés, illetve a tulajdonosok által jóvá nem hagyott beszámoló nem fogadható el.

* 1. A támogatást igénylő vállalkozás, valamint amennyiben a Címzetti Felhívás 4.1 pontjában foglalt feltételt jogelőd társaság adataival vagy olyan gazdasági társasággal kapcsolatban igazolja, amelyben többségi befolyásolási, irányítási és ellenőrzési lehetőséget biztosító befektetéseket realizál, az adott vállalkozás éves beszámolójának közgyűlés, taggyűlés, illetve a tulajdonosok általi jóváhagyását igazoló dokumentum:

Az utolsó lezárt, teljes (365 napot jelentő) üzleti évi beszámoló közgyűlés, taggyűlés, illetve a tulajdonosok általi jóváhagyását igazoló cégszerűen aláírt dokumentum (pl. jegyzőkönyv, határozat) másolatát kell benyújtani.

* 1. Átláthatósági nyilatkozat.
	2. Önerő rendelkezésre állásának igazolása nyilatkozat formában (legkésőbb az első kifizetési kérelem benyújtásáig szükséges igazolni)
	3. A kérelem adattartalmát hitelesítő, eredeti, cégszerűen aláírt nyilatkozat.
	4. Amennyiben a tervezett tanácsadási tevékenységet nem az akkreditációs eljárás keretén belül valósítja meg, úgy a költségtétel alátámasztására 3 db, egymástól független, érvényes árajánlat csatolása szükséges, amely tartalmazza:
		1. az ajánlatot adó megnevezését, aláírását és honlapjának elérhetőségét;
		2. az ajánlat tárgyának pontos megnevezését;
		3. az ajánlat érvényességét és/vagy az ajánlat kiállításának dátumát, amely a támogatási kérelem benyújtását megelőző 90 napnál nem lehet régebbi;
		4. az egységárat, a nettó árat, az ÁFA-t és a bruttó árat;
		5. az elvégzendő feladatok részletes szakmai tartalmát, valamint a keletkező (a megbízó részére átadásra kerülő) eredmény konkrét megnevezését;
		6. a ráfordított emberhónap[[7]](#footnote-8) számot feladatonként,
		7. amennyiben az árajánlat tartalmaz ilyen tételt: a becsült anyagjellegű költségeket (volumen\*ár) és egyéb költségeket nevesítve,

Amennyiben az árajánlat összege nem forintban van meghatározva, szükséges azt átszámítani forintra az ajánlat napjára vonatkozó MNB hivatalos árfolyamán. Nem magyar nyelvű ajánlat esetében magyar nyelvű fordítást is szükséges mellékelni a teljes ajánlatról. Nem szükséges hivatalos, fordítóiroda által készített fordítás.

* 1. A kérelem beadását megelőző utolsó lezárt, teljes üzleti évben a NAV-nak kötelezően megküldendő bevallás statisztikai és megváltozott munkaképességű munkavállalói létszámot tartalmazó oldala (pl. kettős könyvvitelt vezető vállalkozások esetén a 2017. évről beküldendő NAV adatlap száma: 1729-A-02-02), vagy belső munkaügyi nyilvántartása.

Felhívjuk figyelmét, hogy a felsorolt mellékleteket a támogatási kérelem elkészítésekor kell csatolni. **A kérelem adattartalmát hitelesítő nyilatkozat aláírását és elküldését a jelen Felhívás 4.3. pontjában meghatározott módon kell elvégezni.**

1. **További információk**

Tájékoztatjuk a tisztelt vállalkozást, hogy a kérelmek elbírálása során a vállalkozással kapcsolatos, a közhiteles adatbázisokban elérhető adatok vagy azok egy része az eljárási rendelet hatálya alá tartozó szervezetek által felhasználásra kerülnek.

A BÉT fenntartja a jogot, hogy jelen Felhívást a jogszabályi környezet alakulásának megfelelően indokolt esetben módosítsa, illetve jogszabályban meghatározott esetben felfüggessze, vagy lezárja, amelyről a BÉT indoklással ellátott közleményt tesz közzé a [www.bet.hu](http://www.bet.hu) oldalon.

**Kérjük, hogy a kérelmet a mellékletek és tájékoztatók figyelembevételével készítsék el.**

1. **A Felhívás szakmai mellékletei**
2. számú melléklet

Hiánypótoltatható jogosultsági szempontok:

|  |  |
| --- | --- |
| 1. | A támogatást igénylő nem áll a támogatási rendszerből való kizárás hatálya alatt. |
| 2. | A támogatást igénylő nem áll jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt. |
| 3. | A támogatást igénylő az államháztartásról szóló 2011. évi CXCV. törvényben (a továbbiakban: Áht.) foglaltak szerint megfelel a rendezett munkaügyi kapcsolatok követelményének. |
| 4. | A támogatást igénylőnek harmadik személy irányában olyan kötelezettsége nem áll fenn, amely a támogatással létrejött projekt céljának megvalósulását meghiúsíthatja. |
| 5. | A támogatást igénylő a döntés tartalmát érdemben befolyásoló valótlan, hamis vagy megtévesztő adatot nem szolgáltatott vagy nem tett ilyen nyilatkozatot. |
| 6. | A támogatást igénylő saját tőkéje a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év éves beszámolója alapján nem negatív. |
| 7. | A támogatást igénylőnek a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év éves beszámolója alapján a saját tőkéje nem csökkent a törzstőke (alaptőke) jogszabályban előírt legkisebb mértéke alá. |
| 8. | A támogatást igénylővel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás nincs folyamatban a kérelem benyújtásának időpontjában. |
| 9. | A támogatást igénylő nem minősül nehéz helyzetben lévő vállalkozásnak. |
| 10. | A támogatást igénylő eleget tett az Európai Bizottság európai uniós versenyjogi értelemben vett állami támogatás visszafizetésére kötelező határozatának. |
| 11. | A támogatást igénylő eleget tesz a szellemi tulajdonra vonatkozó jogtisztasági követelményeknek. |
| 12. | A támogatást igénylő vagy a 651/2014/EU rendelet 1. számú melléklete alapján meghatározott partner vagy kapcsolt vállalkozása ezen Felhívás keretéből adott naptári évben nem részesült támogatásban. |
| 13. | A projekt megvalósulása a Felhívás 4.2. pontja alapján nem hordoz kiemelkedően jelentős kockázatot. |
| 14. | A támogatást igénylő a kérelem benyújtásával vállalja, hogy a projektre vonatkozó környezetvédelmi és esélyegyenlőségi jogszabályokat betartja. A fejlesztéshez kapcsolódó nyilvános eseményeken, kommunikációjában és viselkedésében a támogatást igénylő esélytudatosságot fejez ki. |
| 15. | Nem nyújtható támogatás azon támogatást igénylő részére, amely a támogatást mezőgazdasági termékek feldolgozásához vagy forgalmazásához használja fel, amennyiben a támogatás összege az elsődleges termelőktől beszerzett vagy az érintett vállalkozás által forgalmazott ilyen termékek ára vagy mennyisége alapján kerül rögzítésre; a támogatás feltétele az elsődleges termelőknek történő teljes vagy részleges továbbadásától függ. |
| 16. | Nem nyújtható támogatás azon támogatást igénylő részére, amely a támogatást exporttal kapcsolatos tevékenységhez használja fel, amennyiben az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik. |
| 17. | Nem nyújtható támogatás azon támogatást igénylő részére, amely a támogatást a 2010/787/EU tanácsi határozat hatálya alá tartozó versenyképtelen szénbányák bezárásához használja fel. |
| 18. | Nem nyújtható támogatás olyan feltétellel, amely az európai uniós jog megsértését eredményezi. |
| 19. | Nem nyújtható támogatás olyan projekthez, amely a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez kér támogatást.  |
| 20. | A projekt a Felhívás célkitűzéseivel összhangban van. |
| 21. | A döntéselőkészítés során a BÉT számára nem egyértelmű vagy ellentmondásos tartalmak tisztázásra kerültek. |
| 22. | A projekt a támogatást igénylő által szakmailag megvalósítható. |
| 23. | A projektben vállalt feladatok költségvetését a projektgazda reális módon állította össze. A hatékony és eredményes pénzgazdálkodás elvét, valamint az átlagos piaci árnak történő megfelelést a szerződés hatályba lépését követően is biztosítani kell, továbbá a projektnek meg kell felelnie a reális költségvetés előírásának az esetleges szállító-váltás és költségszerkezet-módosítás esetén is. |
| 24. | Jelen Felhívás keretében elszámolásra kerülő költségek/költségtételek semmilyen egyéb uniós, illetve hazai forrásból nem kerülhetnek elszámolásra. |
| 25. | A projektjavaslat tervezett elszámolható költségei között nincs olyan költségtétel, amely nem elszámolható, nem szükséges a projekt céljának teljesítéséhez vagy aránytalanul magas. |
| 29. | A projekt keretében kizárólag olyan tevékenységek valósulnak meg, melyek a Felhívás 3.1. pontjában foglalt Támogatható tevékenységek körébe tartoznak, továbbá az abban foglalt százalékos, valamint összeg korlátozásoknak megfelelnek. |
| 30. | A Felhívás 3.3.2. pontja alapján a projekt megvalósítása során hat mérföldkő megtervezésre került. |
| 31. | A támogatást igénylő a Felhívás 3.3.3. Kötelező vállalások pontjában szereplő kötelező mutatók teljesítését vállalja. |
| 32. | Nem nyújtható támogatás a támogatást igénylő részére, amennyiben a projektet a kérelem benyújtását követő napot megelőzően megkezdte. |
| 33. | A projekt fizikai befejezésének meg kell történnie a projekt megkezdését, vagy amennyiben a projekt a támogatási megállapodás hatályba lépéséig nem kezdődött meg, a támogatási megállapodás hatályba lépését követő 18 hónapon belül, valamint a vállalkozás a projekttel kapcsolatos pénzügyi elszámolása (záró kifizetési igénylés) benyújtásának határideje a fizikai befejezést követő 20. munkanap.  |
| 34. | A fejlesztés megvalósulásának helyszíne a támogatást igénylő bejegyzett magyarországi székhelye, telephelye vagy fióktelepe lehet. A megvalósítási helyszínnek a kérelem benyújtásáig kell bejegyzésre kerülnie, a kérelem benyújtásának időpontjában per- és igénymentesnek kell lennie, (kivéve, ha a kedvezményezett az igény jogosultja), továbbá alkalmasnak kell lennie a projekt megvalósítására. |
| 36. | A beruházás a Közép-magyarországi régió területén valósul meg. |
| 37. | A támogatást igénylőnek legalább a projekt összköltségének az igényelt támogatási összeggel csökkentett részét kitevő önerővel kell rendelkeznie. |
| 38. | A támogatást igénylő a Felhívás 4.1. Támogatást igénylők köre pontban foglalt feltételeknek megfelelnek. |
| 39. | A támogatás mértéke és összege megfelel a Felhívás 5.3. pontjában foglaltaknak. |
| 40. | A projekt költségvetése megfelel a Felhívás 5.3 és 5.4 pontjában meghatározott elszámolhatósági feltételeknek, a Felhívás 5.2 pontjában meghatározott, az elszámolható költségek összegére, mértékére, illetve arányára vonatkozó elvárásoknak, illetve a projekt költségvetésében csak a Felhívás 5.3 pontjában szereplő elszámolható költségtétel szerepel és nem szerepel a Felhívás 5.5 pontjában meghatározott költségtétel. |
| 41. | A támogatást igénylő a kérelem benyújtásával tudomásul veszi, hogy nem nyújtható támogatás részére, amennyiben a projekt megvalósítás helyszíne az európai közösségi jelentőségű természetvédelmi rendeltetésű területekről szóló 14/2010. (V. 11.) KvVM rendelet alapján Natura 2000 alá tartozó területen található és az eljáró hatóság engedélyével nem rendelkezik. |
| 42. | A támogatást igénylő a kérelem benyújtásával nyilatkozatot tett arról, hogy a fejlesztendő tevékenység a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet alapján környezeti hatásvizsgálat elvégzésére kötelezett-e. |
| 43. | A 6. Csatolandó mellékletek fejezetben felsorolt minden releváns dokumentum csatolásra került.  |

1. A kérelem benyújtására és megvalósítására számos egyéb feltétel vonatkozhat. Kérjük, tanulmányozza át ezeket a Felhívás további fejezeteiben. [↑](#footnote-ref-2)
2. A projekt megvalósításának kezdő és záró időpontját a projektgazda a támogatási kérelmében adja meg és a támogatási megállapodásban is rögzítve lesz.  [↑](#footnote-ref-3)
3. Kisösszegűnek számít az 1 millió Ft alatti részátutalás. [↑](#footnote-ref-4)
4. Minősített elektronikus aláírás: olyan - fokozott biztonságú - elektronikus aláírás, amelyet az aláíró biztonságos aláírás-létrehozó eszközzel hozott létre, és amelynek hitelesítése céljából minősített tanúsítványt bocsátottak ki. [↑](#footnote-ref-5)
5. A postai szolgáltatásokról szóló 2012. évi CLIX. törvény (a továbbiakban Posta tv.) 2. § 9. pontjában foglaltak szerint expressz postai szolgáltatás: az az időgarantált szolgáltatás, melynek keretében a postai szolgáltató arra vállal kötelezettséget, hogy a postai küldeményt belföldön legkésőbb a felvételt követő munkanapon, Európai Unió tagállamaiba címzett küldemény esetében legkésőbb a felvételt követő harmadik munkanapon, egyéb nemzetközi viszonylatú küldemény esetében legkésőbb a felvételt követő ötödik munkanapon kézbesíti, és emellett az alábbi a)-f) pontban foglalt többletszolgáltatások közül legalább egyet teljesít:

a) nyomon követhető kezelés;

b) utánvétel;

c) tértivevény;

d) értéknyilvánítás;

e) kizárólag a küldemény címzettjeként megjelölt személy kezéhez történő kézbesítés;

f) a küldeménynek a feladó lakóhelyén, tartózkodási helyén, székhelyén, telephelyén vagy fióktelepén történő felvétele. [↑](#footnote-ref-6)
6. A Posta tv. 2. § 15. pontjában foglaltak szerint futárposta-szolgáltatás: olyan - a küldemény felvételétől számított legfeljebb 24 órán belül teljesítendő - időgarantált postai szolgáltatás, amelynek keretében a postai szolgáltató arra vállal kötelezettséget, hogy a postai küldemény felvételét végző személy a postai küldeményt a kézbesítés megkísérléséig megszakítás nélkül személyes felügyelete alatt tartja oly módon, hogy a feladó ez alatt bármely időpontban rendelkezhessen a postai küldemény címzettjének vagy címének a megváltoztatásáról, és sikertelen személyes kézbesítés esetén megtehesse a szükséges intézkedéseket. Felhívjuk figyelmét, hogy amennyiben postafiók címre kell beküldeni a támogatási kérelmet, akkor futárpostai szolgáltatás – a Posta törvény rendelkezései alapján - nem vehető igénybe. [↑](#footnote-ref-7)
7. 1 embernap= napi 8 munkaóra, 1 emberhónap= 20 embernap (példa: két szakértő 20 szakértői óra/fő tanácsadási tevékenysége:2x20/8= 5 embernap, 0,25 emberhónap. [↑](#footnote-ref-8)